
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ՀՈՒՆԻՍԻ 12-Ի N 759-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ 

	1. ՀՀ ֆինանսների նախարարություն
	18.03.2026 թ.

	
	N 01/34-3/5493-2026

	· ՀՀ կառավարության 12.06.2025թ. N759-Ն որոշման ընդունման նպատակն էր՝ լուծել համակարգում առկա մի շարք խնդիրներ, մասնավորապես. ուսուցչի թափուր տեղի համալրման և ԲՏՃՄ առարկաներ դասավանդող ուսուցիչների վարձատրության բարձրացման մասով, որով պայմանավորված, որոշմամբ ամրագրվել է, որ  լրավճար տրամադրվում է միայն ՀՀ պետական հանրակրթական բոլոր հաստատություններում ԲՏՃՄ ոլորտի (բացառությամբ մաթեմատիկայի) առարկաներ դասավանդող ուսուցիչներին, իսկ ուսուցիչ չհամարվող մանկավարժական, այդ թվում վարչական աշխատողներին դասավանդվող դասաժամերի համար լրավճար չի տրամադրվում: ՀՀ կառավարության 16․02․2023թ․ N216-Ն որոշման N1 հավելվածով հստակ սահմանվել է ՀՀ հիմնական ծրագրեր իրականացնող հանրակրթական ուսումնական հաստատության մանկավարժական աշխատողների պաշտոնների անվանացանկը՝ տնօրեն, տնօրենի տեղակալ, ուսուցիչ, հատուկ մանկավարժ, լաբորանտ և այլն, ինչպես նաև սահմանվել են տվյալ պաշտոնների նկարագրերը: Ուստի, Նախագծով առաջարկվող շահառուներին ևս (ուսուցիչներից բացի) հավելավճարի տրամադրումը չի բխում Միջոցառման իրականացման գծով ի սկզբանէ դրված նպատակից: 


	Չի ընդունվել:
ՀՀ կառավարության 12.06.2025թ. N759-Ն որոշմամբ կարգավորվում է ՀՀ պետական հանրակրթական բոլոր ուսումնական հաստատություններում ԲՏՃՄ առարկաներ դասավանդող ուսուցիչներին լրավճարի չափը սահմանելու և տրամադրելու հետ կապված հարաբերությունները: Իսկ ՀՀ կառավարության 16.02.2023թ. N216-Ն որոշմամբ սահմանված են հիմնական ծրագրեր իրականացնող հանրակրթական ուսումնական հաստատությունների մանկավարժական աշխատողների պաշտոնների նկարագրերը, որոնցում ներառված են նաև ոչ ուսուցչական պաշտոններ (օրինակ՝ լաբորանտի պաշտոնը)։ 
Նշված անձինք կարող են միաժամանակ ունենալ նաև դասավանդման ժամեր, ուստի հավելավճարը նախատեսվում է տրամադրել ոչ թէ մանկավարժական աշխատող հանդիսանալու համար, այլ՝ բացառապես վերջիններիս կողմից դասավանդման ժամերի համար՝ ապահովելով դասավանդողների համար հավասար պայմաններ։

	· Նախագծով բարձրացված հարցը ՀՀ ԿԳՄՍ նախարարության կողմից չի ներկայացվել 2026թ․ բյուջետային հայտով, չի քննարկվել բյուջետային գործընթացի շրջանակներում և այն չի ներառվել 2026թ․ պետական բյուջեում և բյուջեի լրացուցիչ ծախսերի առաջնահերթությունների հավելվածում (հավելված 6): 
· Միջոցառման գծով 235․9 մլն դրամի չափով ազատ ռեսուրսները ծախսերի գծով խնայողություններ չեն, այլ դրանք պայմանավորված են հավելավճար ստացող ուսուցիչների թվաքանակի ճշգրտմամբ: Հաշվի առնելով առկա մարտահրավերներն ու հարկաբյուջետային սահմանափակումները, այդ թվում նաև կենսաթոշակների ու նպաստների բարձրացմամբ ՀՀ պետական բյուջեի համար առաջացած լրացուցիչ ֆինանսական ճնշումները՝ առաջարկում ենք վերոնշված գումարն ուղղել ՀՀ կառավարության պահուստային ֆոնդ և այսուհետ ձեռնպահ մնալ նոր պարտավորություններ առաջացնող նախաձեռնություններից:
	Չի ընդունվել:
Նախագծով առաջարկվում է ՀՀ պետական բյուջեով միջոցառման ընդհանուր հատկացումների շրջանակում ապահովել դասավանդողների համար հավասար պայմաններ։

	2. ՀՀ արդարադատության նախարարություն
	
	22.04.2026 թ.

	
	
	N 01/17/13421-2026

	Նախագծի 3-րդ կետով սահմանվում է, որ որոշման գործողությունը տարածվում է 2026 թվականի հունվարի 1-ից հետո ծագած իրավահարաբերությունների վրա, այսինքն՝ տրվում է հետադարձ ուժ։ Սակայն, հարկ ենք համարում ընդգծել, որ ներկայացված հիմնավորմամբ բացակայում է որևէ իրավական կամ փաստական պարզաբանում, որը կհիմնավորի նման մոտեցման անհրաժեշտությունը։ Չի ներկայացվում նաև, թե ինչ խնդիր է լուծվում հետադարձ ուժի կիրառման միջոցով և ինչ բացասական հետևանքներ կառաջանան դրա բացակայության դեպքում։ Հետևաբար, անհրաժեշտ է հիմնավորմամբ հստակ ներկայացնել հետադարձ ուժի կիրառման անհրաժեշտությունը, մասնավորապես հաշվի առնելով այն հանգամանքը, որ առաջարկվող փոփոխությունները վերաբերում են լրավճարի տրամադրման պայմաններին և կարող են տարբեր կերպ անդրադառնալ շահառուների առանձին խմբերի վրա։
	
	Ընդունվել է:
Լրամշակվել է հիմնավորումը:


	3. ՀՀ վարչապետի աշխատակազմի կարգավորման ազդեցության գնահատման վարչություն 
	
	07.05.2026 թ.

	4. 
	5. 
	N 02/11.3/15175-2026

	Նախագծի 3-րդ կետով նախատեսվող կարգավորմամբ հնարավորություն է ստեղծվում արտոնություն կամ լրավճար տրամադրել նաև այն ուսուցիչ չհամարվող մանկավարժական աշխատողներին, որոնք, չլինելով վարչական աշխատող, իրականացնում են միևնույն հաստատությունում բնագիտական և տեխնոլոգիական ուղղվածությամբ առարկաների դասավանդում։ Հաշվի առնելով Նախագծի հիմնավորմամբ ներկայացված փաստերը (իրավական անհավասարության, դասավանդողների պակաս), այնուամենայնիվ, բաց է մնում  նշված շահառուների որակավորման և դասավանդման որակի ապահովման հետ կապված հարցերը: Քանի որ նշված անձինք պարտադիր ատեստավորման ենթակա չեն, ինչպես դա ուսուցիչների դեպքում է, ուստի, հարց է առաջանում, թե ինչպես է այդ խնդիրը լուծվելու և արդյոք այս մոտեցմամբ անհավասարության խնդիր չի առաջանա լրավճար ստացող ուսուցիչների պարագայում:  
	
	Ընդունվել է:
Լրամշակվել է հիմնավորումը:
Համաձայն «Հանրակրթության մասին» օրենքի 26-րդ հոդվածի՝ նշված անձինք պետք է բավարարեն ուսուցչի որակավորման պահանջներին, և քանի որ նշված անձինք հանդիսանում են նաև ուսուցիչներ ովքեր զուգահեռաբար իրականացնում են այլ մանկավարժական աշխատանք դպրոցներում, հետևաբար իրենց դասավանդման որակի վերահսկման հետագծելիությունը հնարավոր է լինելու ապահովել՝ փակելով նշված շահառուների որակավորման և դասավանդման որակի ապահովման հետ կապված հարցերը:
[bookmark: _GoBack]

	4. ՀՀ վարչապետի աշխատակազմի սոցիալական հարցերի վարչություն
	
	11.06.2026 թ.

	5. 
	6. 
	N 02/11/19964-2026

	Առաջարկում ենք քննարկել նախագծի վերաբերյալ հետևյալ դիտարկումները.
1. Նախագծի լրամշակված տարբերակում առկա են խնդրահարույց կարգավորումներ: Մասնավորապես, դրա 2-րդ կետի 2-րդ ենթակետով՝ 
1) Կառավարության 12.06.2025թ. N 759-Ն որոշմամբ (այսուհետ՝ որոշում) հաստատված՝ ՀՀ պետական բյուջեի «1146. Հանրակրթության ծրագիր» ծրագրի «12015 ՀՀ պետական հանրակրթական բոլոր ուսումնական հաստատություններում ԲՏՃՄ ոլորտի (բացառությամբ մաթեմատիկական առարկաների) դասավանդող ուսուցիչների համար վարձատրության բարձրացված հստակ չափաքանակի սահմանում» միջոցառման ֆինանսավորման կարգի (այսուհետ՝ կարգ) 1-ին կետում կատարվող փոփոխության համաձայն՝ լրավճար տրամադրվելու է նաև մաթեմատիկական առարկաներ դասավանդող ուսուցիչներին, մինչդեռ պետական բյուջեի համապատասխան ծրագրով մաթեմատիկական առարկաներ դասավանդող ուսուցիչների համար լրավճար նախատեսված չէ. 
2) առաջարկվող կարգավորումն անհամապատասխանություն է առաջացնում ՀՀ պետական բյուջեի վերոհիշյալ ծրագրի անվանման, որոշման վերնագրի, 1-ին կետի ձևակերպման և կարգի վերնագրի հետ, որոնցում պահպանվում են մաթեմատիկական առարկաների մասով բացառություն պարունակող դրույթները.
3) լրավճարի սահմանման համար հիմք ծառայող առարկայական մոտեցումը փոխարինվում է ոլորտայինով, սակայն կարգի 2-րդ և 4-րդ կետերում պահպանվում է կարգի 1-ին կետում նշված առարկաներին հղումը:
	
	
Ընդունվել է մասամբ:
Հայտնում ենք, որ նախագծով առաջարկվող փոփոխության նպատակն է հստակեցնել լրավճարի շահառու ուսուցիչների շրջանակը՝ այն կապելով հանրակրթության պետական չափորոշչով սահմանված համապատասխան բնագավառի առանձին ոլորտների հետ։
Մասնավորապես, նախագծում օգտագործված «բնագիտություն, տեղեկատվական հաղորդակցական տեխնոլոգիաներ, ճարտարագիտություն, մաթեմատիկա» բնագավառի հիշատակումը վերաբերում է հանրակրթության պետական չափորոշչով սահմանված բնագավառի անվանմանը, սակայն լրավճար ստացողների շրջանակը սահմանվել է ոչ թե ամբողջ բնագավառի, այլ միայն դրա կազմում ընդգրկված «բնագիտություն» և «տեղեկատվական հաղորդակցական տեխնոլոգիաներ» ոլորտներով։
Հետևաբար, նախագծով մաթեմատիկա ոլորտը չի ներառվում լրավճար ստացող ուսուցիչների շրջանակում, և մաթեմատիկական առարկաներ դասավանդող ուսուցիչների համար լրավճար նախատեսող նոր կարգավորում չի սահմանվում, ուստի չկա հակասություն որոշման և վերնագրի միջև։
Միաժամանակ, առաջարկվող ձևակերպումը պայմանավորված է այն հանգամանքով, որ նշված ոլորտների ուղղությամբ Հայաստանի Հանրապետության կրթության, գիտության, մշակույթի և սպորտի նախարարի հրամանով կարող են գործածության երաշխավորվել տարբեր անվանումներ ունեցող առարկայական ծրագրեր, որոնք ըստ բովանդակության և չափորոշչային դասակարգման՝ վերաբերում են տվյալ 2 ոլորտներին։ Ուստի կարգավորման մեջ ոլորտային մոտեցման կիրառումը հնարավորություն է տալիս յուրաքանչյուր նման դեպքում չկատարել կարգի առանձին փոփոխություն՝ միայն առարկայի անվանման տարբերության պատճառով՝ պահպանելով լրավճարի շահառուների նույն շրջանակը։
Միաժամանակ նախագծում կատարվել են համապատասխան լրացումներ՝ ավելացվել է «ոլորտների» բառերը:

	2. Նախագծի վերնագիրն անհրաժեշտ է խմբագրել՝  նկատի ունենալով, որ դրանով նաև կատարվում է լրացում։
	
	Ընդունվել է:
Կատարվել է համապատասխան փոփոխություն:

	3. Ընդունել ի գիտություն, որ նախագծի ուղեկցական գրության համաձայն՝ այն վարչապետի աշխատակազմ է ներկայացվել ի կատարումն սոցիալական նախարարական կոմիտեի 29.05.2026թ. նիստի օրակարգում ընդգրկված N 1 հարցի քննարկման արդյունքների, սակայն նախագիծը վերոհիշյալ նիստում չի քննարկվել, այլ զեկուցողի առաջարկությամբ հանվել է օրակարգից: Ներկայացված լրամշակված նախագիծը էականորեն տարբերվում է նախկին տարբերակից, որի վերաբերյալ առկա են դիտարկումներ։
	7. 
	Ընդունվել է ի գիտություն:




